
ROMÂNIA
MUNICIPIUL MARGHITA
		MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001
       Calea Republicii,  nr.1,                                                                                +40359409977
       Cod fiscal 4348947                                                                         	              fax:   +40359409982
	 e-mail:primaria@marghita.ro
Serviciul Administrare Ștrand, Parcări
Nr. 8536  din 25.07.2023	



RAPORT DE SPECIALITATE
Privind aprobarea modificării și completării Hotărârii Consiliului Local a Municipiului Marghita nr. 96 din 27.04.2023 privind aprobarea  Regulamentului de funcționare, întreținere și exploatare a imobilului “Bazin didactic de înot” precum și a tarifelor ce se vor aplica în desfășurarea activității

	Potrivit dispozițiilor Legii nr. 24/2000 privind normele de tehnica legislativă pentru elaborarea actelor normative, completarea actului normativ consta în introducerea unor dispoziţii noi, cuprinzând soluţii legislative şi ipoteze suplimentare, exprimate în texte care se adaugă elementelor structurale existente
	În conformitate cu prevederile:
- art. 46, alin. (4), art. 54, art. 56, art. 57 și art. 58 din Legea nr. 24/2000 privind normele de tehnica legislativă pentru elaborarea actelor normative, cu modificarile si completarile ulterioare,
- art. 7 din Legea nr. 52/2003 privind transparenţa decizională în administraţia publică, 
- art. 2, art. 3 din Legea nr. 69/2000 a educatiei fizice si sportului, cu modificarile si completarile ulterioare,
- art. 30 din Legea nr. 273/2006 privind finanțele publice locale, cu modificările și completările ulterioare,
- art. 28, lit. j) din O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare, referitor la atribuțiile autorităţilor administraţiei publice locale, de a adopta hotărâri sau de a emite dispoziţii privitoare la: j) aprobarea prețurilor, tarifelor și taxelor pentru serviciile de administrare a domeniului public și privat.
Potrivit actului normativ ultim menționat mai sus, cheltuielile curente pentru asigurarea funcţionării propriu-zise a serviciilor de administrare a domeniului public şi privat şi efectuării/prestării activităţilor edilitar-gospodăreşti specifice acestora, respectiv pentru întreţinerea, reabilitarea şi exploatarea infrastructurii edilitar-urbane aferente, se asigură prin încasarea de la utilizatori, pe baza tarifelor, preţurilor sau taxelor locale legal aprobate, a unor sume reprezentând contravaloarea serviciilor furnizate/prestate.
Metodologia de fundamentare a nivelului taxelor de închiriere a culoarelor de la Bazinul didactic de înot, atât pentru antrenorii/instructorii de înot, cât și pentru competițiile, programul de pregătire și manifestările sportive, dar și pentru închirierea spațiilor economice aferente acestui imobil, s-a făcut în urma cercetării de piață, iar aprobarea acestora se va stabili, în condiţiile legii, prin hotărâre a autorităţilor deliberative ale unităţilor administrativ-teritoriale, cu respectarea principiului autonomiei locale.
Întrucât prin adoptarea Hotărârii Consiliului Local al Municipiului Marghita nr. 96 din 27.04.2023 s-a omis stabilirea tarifelor pentru închirierea spațiilor comerciale și pentru închirierea culoarelor de înot de la Bazinul didactic, atât pentru antrenorii/instructorii de înot, cât și pentru competițiile, programul de pregătire și manifestările sportive, activități cuprinse în Regulamentul de funcționare, întreținere și exploatare a imobilului “Bazin didactic de inot precum și a tarifelor ce se vor aplica în desfăsurarea activității, la art. 9 și respectiv art. 16, este imperios necesar a se completa hotărârea menționată prin introducerea unei noi anexe, respectiv Anexa nr. 3 la Regulament intitulată ”TARIFE PENTRU ÎNCHIRIEREA CULOARELOR DE ÎNOT ȘI A SPAȚIILOR DIN INCINTA IMOBILULUI PENTRU ACTIVITĂȚI ECONOMICE” atașată prezentului Raport de specialitate. 

Se propune spre analiză și dezbatere în sedința Consiliului Local modificarea și completarea Hotărârii Consiliului Local al Municipiului Marghita nr. 96 din 27.04.2023 privind aprobarea  Regulamentului de funcționare, întreținere si exploatare a imobilului: “Bazin didactic de inot, precum și a tarifelor ce se vor aplica în desfăsurarea activității.
	 



Întocmit,
Șef Serviciu,
Adrian LEOȘTEAN

Anexa nr.3 la Regulament

TARIFE
PENTRU ÎNCHIRIEREA CULOARELOR DE ÎNOT ȘI A SPAȚIILOR DIN INCINTA IMOBILULUI PENTRU ACTIVITĂȚI ECONOMICE

	Nr. crt.
	Detalii
	Tarif - lei

	1
	Închiriere culoar de înot
	30 lei/sedinţă

	2
	Închiriere bazin de înot pentru competiții, programul de pregătire și manifestări sportive
	150 lei/oră

	3
	Închiriere spații pentru desfășurarea activităților economice
	7 lei/mp/lună 

